CELEX: 32022R0791
Language: lt
Date: 2022-05-19 00:00:00
Title: Komisijos įgyvendinimo reglamentas (ES) 2022/791 2022 m. gegužės 19 d. kuriuo dėl informacijos apie grūdų, aliejinių augalų sėklų ir ryžių atsargų kiekį teikimo iš dalies keičiamas Įgyvendinimo reglamentas (ES) 2017/1185

2022 5 20   
               
               
                  LT
               
               
                  Europos Sąjungos oficialusis leidinys
               
               
                  L 141/15
               
            
         KOMISIJOS ĮGYVENDINIMO REGLAMENTAS (ES) 2022/791
         2022 m. gegužės 19 d.
         kuriuo dėl informacijos apie grūdų, aliejinių augalų sėklų ir ryžių atsargų kiekį teikimo iš dalies keičiamas Įgyvendinimo reglamentas (ES) 2017/1185
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 223 straipsnio 3 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2017/1185 (2) nustatytos Reglamento (ES) Nr. 1308/2013 taikymo taisyklės dėl valstybių narių įpareigojimų teikti Komisijai atitinkamą informaciją ir dokumentus;
                  
               
                     (2)
                  
                  
                     siekiant stebėti ir užtikrinti tinkamą rinkos skaidrumą, labai svarbu užtikrinti renkamų ir platinamų duomenų kokybę. Todėl valstybės narės privalo pateikti Komisijai duomenis, kurių reikia šiems tikslams pasiekti;
                  
               
                     (3)
                  
                  
                     nors valstybės narės ir toliau atsako už tai, kad būtų imtasi būtinų priemonių siekiant užtikrinti, jog pateikiama informacija būtų susijusi su atitinkama rinka ir būtų tiksli bei išsami, Komisija ketina pasinaudoti turimomis su tam tikrais sektoriais susijusiomis žiniomis, kad nustatytų, kurie duomenys turi būti skelbiami, jei valstybės narės reikalaujamos informacijos nepateikia;
                  
               
                     (4)
                  
                  
                     Rusijos invazija į Ukrainą 2022 m. vasario 24 d. ir dėl to kilę sutrikdymai pasaulio rinkoje atskleidė keletą informacijos spragų. Paaiškėjo, kad, priimant sprendimą dėl atitinkamų priemonių, kuriomis siekiama užkirsti kelią rinkos sutrikimams ir juos sušvelninti, yra labai svarbu turėti naujausią informaciją apie augintojų, didmenininkų ir atitinkamų veiklos vykdytojų turimų grūdų, aliejinių augalų sėklų ir ryžių atsargų kiekį, įskaitant sertifikuotų sėklų gamybą ir atsargų dydį. Todėl ataskaitų teikimo įpareigojimai turėtų apimti ir šią informaciją;
                  
               
                     (5)
                  
                  
                     todėl Įgyvendinimo reglamentas (ES) 2017/1185 turėtų būti atitinkamai iš dalies pakeistas;
                  
               
                     (6)
                  
                  
                     atsižvelgiant į tai, kad Rusijos invazija į Ukrainą jau daro poveikį grūdų, aliejinių augalų sėklų ir ryžių prekybai ir kainoms, šis reglamentas turėtų įsigalioti jo paskelbimo Europos Sąjungos oficialiajame leidinyje dieną. Tačiau valstybėms narėms turėtų būti suteikta pakankamai laiko reikalingos informacijos rinkimo metodikoms ir operacinėms sistemoms sukurti, todėl Įgyvendinimo reglamento (ES) 2017/1185 III priede išdėstytos naujos nuostatos dėl informacijos teikimo turėtų būti taikomos nuo 2022 m. liepos mėn.;
                  
               
                     (7)
                  
                  
                     šiame reglamente numatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2017/1185 pakeitimai
            Įgyvendinimo reglamentas (ES) 2017/1185 iš dalies keičiamas taip:
            
                        1)
                     
                     
                        5 straipsnis pakeičiamas taip:
                        
                           „5 straipsnis
                           Standartizuotas informacijos teikimas
                           Jei 1 straipsnyje nurodytuose teisės aktuose nenustatyta kitaip, kai valstybės narės ir atitinkamais atvejais trečiosios šalys ar veiklos vykdytojai nepateikia Komisijai reikalaujamos informacijos ar dokumentų iki nustatyto termino (duomenų negauta), laikoma, kad jie Komisijai:
                           
                                       a)
                                    
                                    
                                       informacijos apie kainas atveju nurodė, kad informacijos nėra;
                                    
                                 
                                       b)
                                    
                                    
                                       kiekybinės informacijos atveju nurodė nulinę vertę;
                                    
                                 
                                       c)
                                    
                                    
                                       kokybinės informacijos atveju nurodė, kad įrašytinos informacijos nėra.
                                    
                                 Visais atvejais Komisija nusprendžia, ar standartizuota vertė turi būti paskelbta ir (arba) pakeista Komisijos numatomais duomenimis arba žyma, kad duomenys nepateikti.“;
                        
                     
                  
                        2)
                     
                     
                        III priedas iš dalies keičiamas pagal šio reglamento priedą.
                     
                  
         
            2 straipsnis
            Įsigaliojimas ir taikymas
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            1 straipsnio 2 punktas taikomas nuo 2022 m. liepos 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. gegužės 19 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  2017 m. balandžio 20 d. Komisijos įgyvendinimo reglamentas (ES) 2017/1185, kuriuo nustatomos Europos Parlamento ir Tarybos reglamentų (ES) Nr. 1307/2013 ir (ES) Nr. 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai (OL L 171, 2017 7 4, p. 113).
      
      
         
            PRIEDAS
            Įgyvendinimo reglamento (ES) 2017/1185 III priedo 1 punktas. Su ryžiais susijusi dalis pakeičiama taip:
            
               „1a.   Ryžiai
               
               
                  Teikiamos informacijos turinys: apie kiekvienos rūšies ryžius, nurodytus Reglamento (ES) Nr. 1308/2013 II priedo I dalies 2 ir 3 punkte:
               
                           a)
                        
                        
                           apsėtas plotas, derliaus našumas, žaliavinių ryžių produkcija derliaus metais ir perdirbimo išeiga;
                        
                     
                           b)
                        
                        
                           ryžių vidaus suvartojimas (įskaitant perdirbimo pramonę) išlukštentų ryžių ekvivalentu;
                        
                     
                           c)
                        
                        
                           augintojų ir ryžių perdirbėjų turimas ryžių mėnesio atsargų kiekis (išlukštentų ryžių ekvivalentu), atskirai nurodant Sąjungoje pagamintus ryžius ir importuotus ryžius.
                        
                     
                  Informacijos teikimo laikotarpis: iki kiekvienų metų sausio 15 d. pateikiama informacija apie praėjusiais metais apsėtą plotą ir vidaus suvartojimą; iki kiekvieno mėnesio pabaigos – informacija už praėjusį mėnesį, t. y. turėtą mėnesio atsargų kiekį.
               
                  Atitinkamos valstybės narės:
               
               
                           a)
                        
                        
                           kai teikiama informacija apie žaliavinių ryžių produkciją – visos ryžius auginančios valstybės narės;
                        
                     
                           b)
                        
                        
                           kai teikiama informacija apie vidaus suvartojimą – visos valstybės narės;
                        
                     
                           c)
                        
                        
                           kai teikiama informacija apie ryžių atsargas – visos ryžius auginančios valstybės narės ir valstybės narės, kuriose esama ryžių perdirbimo įmonių.
                        
                     1b.   Grūdai
               
               
                  Teikiamos informacijos turinys: mėnesinis Sąjungos rinkai svarbių grūdų atsargų kiekis, pagrįstas atitinkamų gamintojų, didmenininkų ir operatorių turimomis atsargomis.
               
                  Informacijos teikimo laikotarpis: iki kiekvieno mėnesio pabaigos už praėjusį mėnesį.
               
                  Atitinkamos valstybės narės: visos valstybės narės.
               1c.   Aliejinių augalų sėklos
               
               
                  Teikiamos informacijos turinys: mėnesinis rapsų sėklų, saulėgrąžų sėklų, sojos pupelių, rapsų rupinių, saulėgrąžų rupinių, sojų rupinių, nerafinuoto rapsų aliejaus, nerafinuoto saulėgrąžų aliejaus ir nerafinuoto sojų aliejaus atsargų kiekis, pagrįstas atitinkamų gamintojų, didmenininkų ir ūkio subjektų turimomis atsargomis.
               
                  Informacijos teikimo laikotarpis: iki kiekvieno mėnesio pabaigos už praėjusį mėnesį.
               
                  Atitinkamos valstybės narės: visos valstybės narės.
               1d.   d. Sertifikuota sėkla
               
               
                  Teikiamos informacijos turinys: grūdų, ryžių, aliejinių augalų sėklų ir baltyminių augalų, apie kurių kainas valstybės narės praneša remdamosi I priedo 1, 2 ir 3 punktais arba II priedo 2 punktu, atveju:
               
                           a)
                        
                        
                           plotas, kurį leista sertifikuoti;
                        
                     
                           b)
                        
                        
                           sertifikuoti skirtų nuimtų sėklų kiekiai;
                        
                     
                           c)
                        
                        
                           atitinkamų ūkio subjektų turimų sertifikuotų sėklų atsargų kiekis.
                        
                     
                  Informacijos teikimo laikotarpis: iki kiekvienų metų lapkričio 15 d. – apie plotą, iš kurio tais metais buvo nuimtas sėklų derlius, – informacija apie plotą, kurį leista sertifikuoti; iki kiekvienų metų sausio 15 d. – praėjusių metų informacija apie nuimtų sėklų kiekį; iki vasario mėn. ir liepos mėn. pabaigos – informacija už praėjusį mėnesį, t. y. informacija apie atsargų kiekį.
               
                  Atitinkamos valstybės narės: valstybės narės, kurioms taikomi I priedo 1, 2 ir 3 punktai arba II priedo 2 punktas.“